S-112/2021

I.

1. Mál þetta, sem dómtekið var þann 16. nóvember 2021, er höfðað af lögreglustjóranum á Austurlandi með ákæru, útgefinni 2 0. september sl., á hendur A, kt. [...], [...], [...]:

,, fyrir brot gegn lögum um ávana- og fíkniefni, framin í [...], með því að hafa um nokkurt skeið fram til þriðjudagsins 10. febrúar 2021, í sölu- og dreifingarskyni, á heimili sínu að [...], [...], haft í vörslum sínum 37,22 grömm af muldum kannabislaufum og 23,17 grömm af Marihuana og ræktað 10 kannabisplöntur sem vógu samtals 4.590 grömm og mældust 65- 115 cm háar, sem lögreglan fann þar við leit þann sama dag ásamt ýmsum munum, sem notaðir voru við ræktunina.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. breytingarreglugerðir.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist, að gerðar verði upptækar framangreindar 10 kannabisplöntur, 37,22 grömm af muldum kannabislaufum og 23,17 grömm af Marihuana auk 55 kannabisfræja, sem hald var lagt á, sbr. 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001.

Jafnframt er, sbr. 7. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, krafist upptöku á eftirtöldum munum sem notaðir höfðu verið eða ætlaðir voru til ólögmætrar ræktunar kannabisjurta og meðferðar fíkniefna og lögreglan lagði hald á við rannsókn málsins, á heimili ákærða: 1. Vog, 1 stk. (nr. í munaskrá 537728).

2. Glerkrukkur, 5 stk. (nr. 537732).

3. Loftblásari/vifta 1 stk. (nr. 537733).

4. Gróðurhúsalampi, 2 stk. (nr. 537734).

5. Blómapottar, 10 stk. (nr. 537735).

6. Gróðurtjald, 1 stk. ( nr. 537736).

7. Loftsía, 1 stk. (nr. 537737).

8. Loftblásari, 1 stk. (nr. 537742).

9. Tímarofi, 3 stk. (nr. 537756).

10. Vatnsdæla, 1 stk. (nr.537757).“

2. Fyrri hönd skipaðs verjanda P-kk-ef K-kk-ef lögmanns krafðist S-kk-nf K-kk-nf K-kk-nf lögmaður, þess við flutning, að ákærði verði dæmdur til vægustu refsingar sem lög leyfa. Jafnframt var þess krafist að allur sakarkostnaður, þ. m. t. sá kostnaður sem til hefði fallið vegna rannsóknarbeiðni lögreglustjóra til rannsóknarstofu í lyfja- og eiturefnafræði, að því er varðaði greiningu og styrkleikamælingu á sýnishorni haldlagðrar plöntu, yrði lagður á ríks iss jóð, en einnig að því er varðaði hæfilega málflutningsþóknun vegna starfa verjandans í þágu ákærða.

II.

1. Samkvæmt gögnum var ákærði í máli þessu handtekinn þann 10. febrúar sl. í kjölfar rannsóknaraðgerða lögreglu. Í kjölfarið og á grundvelli dómsúrskurðar um húsleit á heimili ákærða lagði lögregla m. a. hald á þær kannabisplöntur og fíkniefni, en einnig þann búnað, sem lýst er í ákæru.

Við áframhaldandi lögregluaðgerðir og yfirheyrslu játaði ákærði sakareefnið.

Samkvæmt matsgerð rannsóknarstofu í lyfja- og eiturefnafræði, dagsettri 16. mars sl., fannst kannabisefni í fyrrnefndu sýnishorni lögreglu. Segir þar um nánar að magn tetrahýdrókannabínóls í þurru sýni hafi reynst 69 mg/g, en reiknað magn efnisins 22 mg/g.

2. Fyrir dómi hefur ákærði skýlaust játað sakargiftir líkt og þeim er lýst í ákæru.

Með játningu ákærða, sem ekki er ástæða til að efa að séu sannleikanum samkvæm, sem og nefndum rannsóknargögnum lögreglu, er að áliti dómsins nægilega sannað að ákærði hafi gerst sekur um þá háttsemi sem í ákæru er lýst, en hún er þar réttilega heimfærð til laga.

Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

III.

Ákærði, sem er [...]ára, hefur samkvæmt sakavottorði ekki áður gerst sekur um refsiverða háttsemi.

Með hliðsjón af framgreindu, sakarefni máls þessa og alvarleika, sbr. viðeigandi ákvæði 1. mgr. 70. gr., þykir refsing ákærða hæfilega ákveðin þriggja mánaða fangelsi.

Að ofangreindu virtu og með hliðsjón af skýlausri játningu ákærða við alla meðferð málsins þykir eins og atvikum er háttað fært að fresta fullnustu refsingar ákærða og skal hún niður falla að liðnum tveimur árum frá uppkvaðningu dómsins að telja, haldi hann almennt skilorð 57. gr. laga nr. 19/1940, sbr. 4. gr. laga nr. 22/1955.

Dæma ber ákærða til þess að sæta upptöku á þeim plöntum, plöntuhlutum og fíkniefnum, en einnig búnaði, sem lögregla lagði hald á, eins og krafist er í ákæru, sbr. dómsorð.

Loks ber að dæma ákærða til að greiða allan sakarkostnað ákæruvalds, sem samkvæmt sakarkostnaðaryfirliti nemur samtals 86.815 krónum, en að álit dómsins eru varnir ákærða að því leyti haldlausar. Að auki skal ákærði greiða málflutningsþóknun skipaðs verjenda síns, en einnig ferðakostnað hans, og þá með hliðsjón af verkskýrslu, eins og nánar segir í dómsorði.

Af hálfu ákæruvaldsins fór H-kk-nf J-kk-nf aðstoðarsaksóknari með málið.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð

Ákærði, A, sæti þriggjamánaða fangelsi, en fullnustu refsingarinnar skal frestað og hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á plöntum, plöntuhlutum og fíkniefnum, en einnig búnaði, eins og nánar er rakið í ákæru, sbr. munaskrá lögreglu nr.537728, 537732- 7, 537742,537756 og 537757, þ. e. vog, 1 stk., glerkrukkur, 5 stk, loftblásari/vifta, 1 stk., gróðurhúsalampi, 2 stk., blómapottar, 10 stk., gróðurtjald, 1 stk., loftsía, 1 stk., loftblásari, 1 stk., tímarofi, 3 stk. og vatnsdæla, 1 stk.

Dæma ber ákærða til að greiða sakarkostnað ákæruvalds samkvæmt sakarkostnaðaryfirliti, samtals 86.815 krónur, en einnig málflutningsþóknun skipaðs verjanda síns, P-kk-ef K-kk-ef lögmanns, 188.480 krónur, að meðtöldum virðisaukaskatti, en einnig ferðakostnað fulltrúa verjandans að fjárhæð 19.261 króna.